ประกาศกระทรวงสาธารณสุขประกาศกระทรวงสาธารณสุขเรื่องหลักเกณฑ์การจัดตั้งสถานพยาบาล[๑] อาศัยอำนาจตามความในมาตรา๖ และมาตรา ๘ (๗) แห่งพระราชบัญญัติยาเสพติดให้โทษ พ.ศ. ๒๕๒๒อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงสาธารณสุขโดยความเห็นชอบของคณะกรรมการควบคุมยาเสพติดให้โทษออกประกาศไว้ดังต่อไปนี้ข้อ ๑ให้ยกเลิกประกาศกระทรวงสาธารณสุข ฉบับที่ ๙๖ (พ.ศ. ๒๕๓๑) เรื่องหลักเกณฑ์การขอจัดตั้งสถานพยาบาลตามพระราชบัญญัติยาเสพติดให้โทษ พ.ศ. ๒๕๒๒ข้อ ๒ในประกาศนี้สถานพยาบาล หมายความว่าสถานพยาบาลตามพระราชบัญญัติยาเสพติดให้โทษ พ.ศ. ๒๕๒๒สถานฟื้นฟูสมรรถภาพ หมายความว่า สถานพยาบาลที่ให้การฟื้นฟูสมรรถภาพผู้ติดยาเสพติดให้โทษทั้งร่างกายและจิตใจคณะอนุกรรมการ หมายความว่าคณะอนุกรรมการตรวจสถานพยาบาลซึ่งแต่งตั้งโดยคณะกรรมการควบคุมยาเสพติดให้โทษตามพระราชบัญญัติยาเสพติดให้โทษพ.ศ. ๒๕๒๒ข้อ ๓สถานพยาบาลที่จัดตั้งได้มี ๓ ประเภท ดังต่อไปนี้(๑) สถานพยาบาลที่เป็นของรัฐ รัฐวิสาหกิจ หน่วยงานอื่นของรัฐ(๒) สถานพยาบาลตามกฎหมายว่าด้วยสถานพยาบาล(๓) สถานฟื้นฟูสมรรถภาพข้อ ๔ผู้ประสงค์จะขอจัดตั้งสถานพยาบาลตามข้อ ๓ให้ยื่นคำขอพร้อมด้วยหลักฐานตามแบบที่คณะอนุกรรมการกำหนดข้อ ๕สถานพยาบาลตามข้อ ๓ (๑) ต้องมีลักษณะ ดังต่อไปนี้(๑) มีอาคาร สถานที่ สิ่งแวดล้อมเอื้ออำนวยต่อการให้บริการบำบัดรักษาผู้ติดยาเสพติดให้โทษอย่างสะดวก ปลอดภัยมีคุณภาพและประสิทธิภาพ(๒) มีเวชภัณฑ์และวัสดุอุปกรณ์และสิ่งอำนวยความสะดวกที่ได้มาตรฐาน เหมาะสมและเพียงพอในการให้บริการบำบัดรักษา(๓)มีแผนการบำบัดรักษาหรือคู่มือในการบำบัดรักษาผู้ติดยาเสพติดให้โทษที่ถูกต้องเหมาะสมตามหลักวิชาการ(๔) สามารถให้การรักษาโรคแทรกซ้อนอันอาจเกิดขึ้นกับผู้ป่วยได้และในกรณีจำเป็นให้ส่งต่อผู้ที่มีโรคแทรกซ้อนไปรับการรักษายังสถานพยาบาลอื่นที่เหมาะสมได้ข้อ ๖สถานพยาบาลตามข้อ ๓ (๒) ต้องมีลักษณะ ดังต่อไปนี้(๑)ผู้ขอจัดตั้งสถานพยาบาลต้องเป็นผู้ได้รับใบอนุญาตให้ประกอบกิจการสถานพยาบาลตามกฎหมายว่าด้วยสถานพยาบาล(๒) ผู้ได้รับใบอนุญาตให้ดำเนินการสถานพยาบาลตามกฎหมายว่าด้วยสถานพยาบาลต้องไม่เป็นผู้ดำเนินการสถานพยาบาลตามประกาศนี้มากกว่า ๑ แห่ง(๓)มีผู้ประกอบวิชาชีพเวชกรรมที่ผ่านการอบรมหลักสูตรด้านการบำบัดรักษาผู้ติดยาเสพติดให้โทษหรือมีประสบการณ์ในการดูแลผู้ติดยาเสพติดให้โทษอย่างน้อย ๑ ปี จำนวนอย่างน้อย ๑ คนเป็นผู้ให้บริการตลอดเวลาเปิดทำการ(๔) มีผู้ประกอบวิชาชีพการพยาบาลหรือผู้ประกอบวิชาชีพการพยาบาลและการผดุงครรภ์หรือผู้ปฏิบัติงานในระดับวิชาชีพด้านการสาธารณสุขที่ผ่านการอบรมการดูแลผู้ติดยาเสพติดให้โทษหรือมีประสบการณ์ทำงานดูแลช่วยเหลือผู้ติดยาเสพติดให้โทษอย่างน้อย๑ ปี จำนวนอย่างน้อย ๑ คน เป็นผู้ให้บริการตลอดเวลาเปิดทำการ(๕) มีอาคาร สถานที่ สิ่งแวดล้อมเอื้ออำนวยต่อการให้บริการบำบัดรักษาผู้ติดยาเสพติดให้โทษอย่างสะดวก ปลอดภัยมีคุณภาพและประสิทธิภาพ(๖) มีเวชภัณฑ์และวัสดุอุปกรณ์และสิ่งอำนวยความสะดวกที่ได้มาตรฐานเหมาะสมและเพียงพอในการให้บริการบำบัดรักษา(๗) มีแผนการบำบัดรักษาหรือคู่มือในการบำบัดรักษาผู้ติดยาเสพติดให้โทษที่ถูกต้องเหมาะสมตามหลักวิชาการ(๘) สามารถให้การรักษาโรคแทรกซ้อนอันอาจเกิดขึ้นกับผู้ป่วยได้และในกรณีจำเป็นให้ส่งต่อผู้ที่มีโรคแทรกซ้อนไปรับการรักษายังสถานพยาบาลอื่นที่เหมาะสมได้ในกรณีที่สถานพยาบาลตามวรรคหนึ่งมีการบำบัดรักษาผู้ติดยาเสพติดให้โทษด้วยยาเสพติดให้โทษในประเภท๒ ระยะยาว (Methadone Maintenance Treatment)ตามหลักเกณฑ์การบำบัดรักษาผู้ติดยาเสพติดให้โทษที่รัฐมนตรีกำหนดต้องจัดให้มีผู้ประกอบวิชาชีพเภสัชกรรมอย่างน้อย๑ คน เป็นผู้ให้บริการข้อ ๗สถานพยาบาลตามข้อ ๓ (๓) ต้องมีลักษณะ ดังต่อไปนี้(๑) มีที่ปรึกษาซึ่งเป็นผู้ประกอบวิชาชีพเวชกรรมหรือผู้ประกอบวิชาชีพการพยาบาล หรือผู้ประกอบวิชาชีพการพยาบาลและการผดุงครรภ์หรือนักจิตวิทยาคลินิกหรือนักสังคมสงเคราะห์ที่ผ่านการอบรมเฉพาะทางด้านการบำบัดรักษาผู้ติดยาเสพติดให้โทษและมีประสบการณ์ในการดูแลผู้ติดยาเสพติดให้โทษอย่างน้อย ๑ ปี(๒) มีผู้ดำเนินการสถานพยาบาลซึ่งเป็นผู้ประกอบวิชาชีพเวชกรรมหรือผู้ประกอบวิชาชีพการพยาบาล หรือผู้ประกอบวิชาชีพการพยาบาลและการผดุงครรภ์หรือนักจิตวิทยาคลินิก หรือนักสังคมสงเคราะห์ หรือผู้ที่เคยผ่านการอบรมการฟื้นฟูสมรรถภาพและมีประสบการณ์ในการดำเนินการฟื้นฟูสมรรถภาพอย่างน้อย๖ เดือน(๓)มีเจ้าหน้าที่ปฏิบัติงานประจำสถานพยาบาลระดับวิชาชีพทางด้านการแพทย์หรือการสาธารณสุขหรือมีผู้ที่เคยมีประสบการณ์ดูแลผู้ติดยาเสพติดให้โทษซึ่งผ่านการอบรมการฟื้นฟูสมรรถภาพผู้ติดยาเสพติดให้โทษโดยมีจำนวนที่เหมาะสมเพียงพอในการดูแลผู้ติดยาเสพติดให้โทษและไม่เป็นบุคคลเดียวกันกับ(๑), (๒)(๔) มีอาคาร สถานที่ สิ่งแวดล้อมเอื้ออำนวยต่อการให้การฟื้นฟูสมรรถภาพผู้ติดยาเสพติดให้โทษอย่างสะดวก ปลอดภัยมีคุณภาพและประสิทธิภาพ(๕) มีเวชภัณฑ์และวัสดุอุปกรณ์และสิ่งอำนวยความสะดวกที่ได้มาตรฐาน เหมาะสมและเพียงพอในการให้การฟื้นฟูสมรรถภาพ(๖) มีแผนหรือคู่มือในการฟื้นฟูสมรรถภาพ การติดตามผู้ป่วยที่ถูกต้องเหมาะสมตามหลักวิชาการ(๗) มีความพร้อมในการจัดส่งต่อผู้ป่วยที่มีโรคแทรกซ้อนไปรับการรักษายังสถานพยาบาลอื่นที่เหมาะสมได้ในกรณีที่สถานพยาบาลตามวรรคหนึ่งให้การฟื้นฟูสมรรถภาพผู้ติดยาเสพติดให้โทษแบบผู้ป่วยในตั้งแต่๕๐ คนขึ้นไป ต้องจัดให้มีผู้ประกอบวิชาชีพการพยาบาลหรือผู้ประกอบวิชาชีพการพยาบาลและการผดุงครรภ์ จำนวนอย่างน้อย ๑ คน ให้การดูแลสุขภาพอนามัยของผู้ติดยาเสพติดให้โทษอย่างน้อยสัปดาห์ละ๕ วัน วันละอย่างน้อย ๒ ชั่วโมงข้อ ๘ผู้ขอจัดตั้งสถานพยาบาลตามข้อ ๓ (๓) ต้องมีคุณสมบัติดังต่อไปนี้(๑) มีอายุไม่ต่ำกว่ายี่สิบปีบริบูรณ์(๒) มีถิ่นที่อยู่ในประเทศไทย(๓) ไม่เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษหรือพ้นโทษมาแล้วไม่น้อยกว่า๒ ปี(๔) ไม่เป็นบุคคลวิกลจริต คนไร้ความสามารถ หรือคนเสมือนไร้ความสามารถ(๕) ไม่เป็นโรคตามที่รัฐมนตรีประกาศกำหนดในราชกิจจานุเบกษา(๖) ไม่เป็นบุคคลล้มละลายในกรณีผู้ขอจัดตั้งเป็นนิติบุคคลผู้แทนของนิติบุคคลต้องมีคุณสมบัติตามวรรคหนึ่งด้วยข้อ ๙การยื่นคำขอจัดตั้งสถานพยาบาลตามประกาศนี้ สำหรับในกรุงเทพมหานครให้ยื่นต่อกรมการแพทย์สำหรับจังหวัดอื่นให้ยื่นต่อสำนักงานสาธารณสุขจังหวัดแห่งท้องที่ที่ขอจัดตั้งสถานพยาบาลเพื่อดำเนินการตรวจสอบเอกสารการขอจัดตั้งและส่งให้กรมการแพทย์ดำเนินการต่อไปข้อ ๑๐ให้ผู้ยื่นคำขอจัดตั้งสถานพยาบาลให้ความร่วมมือต่อคณะอนุกรรมการในกรณีดังต่อไปนี้(๑) มาชี้แจง แก้ไขเพิ่มเติม หรือส่งเอกสารหรือหลักฐานที่เกี่ยวข้องเพื่อประกอบการพิจารณา(๒)อำนวยความสะดวกต่อคณะอนุกรรมการเมื่อเข้าไปในสถานที่ที่จะขอจัดตั้งเป็นสถานพยาบาลเพื่อตรวจสอบข้อ ๑๑การพิจารณาคำขอจัดตั้งสถานพยาบาลให้คณะอนุกรรมการพิจารณาคำขอและตรวจสอบสถานที่ตามที่เห็นสมควรและเมื่อเห็นชอบให้จัดตั้งเป็นสถานพยาบาลให้เสนอความเห็นนั้นต่อคณะกรรมการควบคุมยาเสพติดให้โทษเพื่อพิจารณาให้ความเห็นชอบต่อรัฐมนตรีว่าการกระทรวงสาธารณสุขในการประกาศจัดตั้งเป็นสถานพยาบาลต่อไปเมื่อได้ประกาศตามวรรคหนึ่งแล้วให้กรมการแพทย์มีหนังสือแจ้งให้ผู้ขอจัดตั้งสถานพยาบาลทราบในกรณีที่คณะอนุกรรมการไม่เห็นชอบให้จัดตั้งสถานพยาบาลให้เสนอความเห็นนั้นต่อคณะกรรมการควบคุมยาเสพติดให้โทษเพื่อพิจารณาหากคณะกรรมการไม่เห็นชอบให้จัดตั้งสถานพยาบาล ให้กรมการแพทย์แจ้งผลการพิจารณาของคณะกรรมการให้ผู้ขอจัดตั้งสถานพยาบาลนั้นทราบข้อ ๑๒การย้ายที่ตั้งสถานพยาบาล จะต้องแจ้งการขอยกเลิกการเป็นสถานพยาบาล ณสถานที่ตั้งเดิมและยื่นขอจัดตั้งใหม่ในสถานที่ที่ย้ายไป และให้นำความในข้อ ๑๑มาใช้บังคับโดยอนุโลม ทั้งนี้ให้ประกาศยกเลิกสถานพยาบาล ณ สถานที่ตั้งเดิมพร้อมกับประกาศจัดตั้งสถานพยาบาล ณสถานที่ ที่ย้ายไปข้อ ๑๓สถานพยาบาลที่ได้รับการประกาศจัดตั้งก่อนประกาศนี้ใช้บังคับให้ยังคงดำเนินการต่อไปได้จนกว่าจะมีประกาศให้ยกเลิกจากการเป็นสถานพยาบาลหรือประกาศจัดตั้งสถานพยาบาลตามหลักเกณฑ์ที่กำหนดในประกาศนี้ประกาศ ณ วันที่ ๒๕กุมภาพันธ์ พ.ศ. ๒๕๕๒วิทยา แก้วภราดัยรัฐมนตรีว่าการกระทรวงสาธารณสุขปริยานุช/ผู้จัดทำ๒๘ เมษายน ๒๕๕๒ธนวัชร/ปรับปรุง๑๒ มิถุนายน ๒๕๖๐[๑]ราชกิจจานุเบกษา เล่ม ๑๒๖/ตอนพิเศษ ๕๑ ง/หน้า ๕๐/๘เมษายน ๒๕๕๒